Տյոն Կոպմեյներս

**Տյոն Կոպմեյներս** (, ), հոլանդացի ֆուտբոլիստ, «Յուվենտուս» ակումբի և Նիդերլանդների հավաքականի կիսապաշտպան:

## Ակումբային կարիերա
### ԱԶ
Ֆուտբոլով սկսել է զբաղվել «Վիտեսի» նախապատրաստական համակարգում, որից հետո տեղափոխվել Է ԱԶ-ի ակադեմիա։ «Յոնգ ԱԶ»-ի հետ միասին դարձել է 2016/17 մրցաշրջանի Տվեդիվիզիի հաղթող: 2017 թվականի օգոստոսի 18-ին կայացած «Դեն Բոշի» հետ խաղը դարձել է Տյոնի պրոֆեսիոնալ կարիերայի առաջին խաղը: Հանդիպումն ավարտվել է հաղթանակով 3:1 հաշվով: Հիմնական թիմի կազմում խաղացողը նորամուտը նշել է 2017 թվականի հոկտեմբերի 1-ին՝ «Ֆեյենորդի» հետ խաղում, որում իր թիմը պարտվել է ջախջախիչ հաշվով՝ 0:4: ԱԶ-ում իր ողջ կարիերայի ընթացքում խաղացողն անցկացրել է 154 հանդիպում հիմնական թիմի կազմում, որտեղ դարձել է 43 գոլի և 17 գոլային փոխանցման հեղինակ։

### «Ատալանտա»
2021 թվականի օգոստոսի 30-ին 16,5 միլիոն եվրոյով տեղափոխվել է «Ատալանտա»։  Նորամուտը նշել է Սերիա Ա-ի «Ֆիորենտինայի» դեմ խաղում, որտեղ «Ատալանտան» տնային խաղում 1:2 հաշվով պարտվել է «մանուշակներին»: 2021 թվականի հոկտեմբերի 20-ին Չեմպիոնների լիգայի 2021/22 խմբային փուլի 3-րդ տուրի շրջանակներում Կոպմեյներսը գոլային փոխանցում է կատարել Մերիհ Դեմիրալին՝ այդպիսով ձևակերպելով իր կարիերայի ընթացքում առաջին արդյունավետ գործողությունը Չեմպիոնների լիգայում։  Կոպմեյներսը մրցաշրջանն ավարտել է չորս խփած գնդակով և չորս ասիստենտով։ 

2022/23 մրցաշրջանում Կոպմեյներսը մեկ մրցաշրջանում աչքի է ընկել երկու հեթ-տրիկով։ Առաջինը կատարել է «Տորինոյի» դեմ խաղում, երկրորդը՝ «Մոնցայի» դեմ խաղում։  Կոպմեյներսը մրցաշրջանն ավարտել է 10 գոլով և 4 գոլային փոխանցմամբ։ 

2023 թվականի դեկտեմբերի 30-ին Կոպմեյներսը իր 100-րդ հանդիպումն է անցկացրել «Ատալանտայի» կազմում «Լեչչեի» դեմ խաղում (1:0)։ 2024 թվականի հունվարի 10-ին Իտալիայի գավաթի խաղարկության քառորդ եզրափակչի խաղում դուբլ է ձևակերպել «Միլանի» դարպասը և այդպիսով օգնել է իր թիմին դուրս գալ մրցաշարի կիսաեզրափակիչ։

### «Յուվենտուս»
2024 թվականի օգոստոսի 28-ին տեղափոխվել է «Յուվենտուս»` կնքելով հինգ տարվա պայմանագիր։

## Կարիերան հավաքականում
Կոպմեյներսը հանդես է եկել Նիդերլանդների տարբեր տարիքային երիտասարդական հավաքականներում։  Նիդերլանդների  հավաքականի կազմում իր նորամուտը նշել է 2020 թվականի հոկտեմբերի 7-ին Մեքսիկայի հավաքականի դեմ ընկերական խաղում, որտեղ խաղադաշտում անցկացրել է ամբողջ հանդիպումը։  Հավաքականի կազմում առաջին գնդակը Կոպմեյներսը խփել է 2022 թվականի հունիսի 8-ին Ուելսի հավաքականի դեմ Ազգերի Լիգայի մրցաշարի խմբային փուլի շրջանակներում։  2022 թվականի դեկտեմբերի 9-ին  2022 թվականի աշխարհի առաջնության շրջանակներում Նիդերլանդների հավաքականը քառորդ եզրափակչում խաղում էր Արգենտինայի հավաքականի դեմ, Արգենտինան հանդիպման ընթացքում հաղթում էր 2:1 հաշվով, սակայն հիմնական ժամանակի 100-րդ րոպեին մրցակցի դարպասին նշանակվել է տուգանային հարված հօգուտ Նիդերլանդների հավաքականի: Այդ տուգանային հարվածը խփելու համար նշանակվել է Կոպմեյներսը, բայց նա մատուցման փոխարեն գոլային փոխանցում է կատարել Վաուտ Վեխորստին, և վերջինս 101-րդ րոպեին գնդակը ուղարկել է Արգենտինայի դարպասը՝ դրանով իսկ հավասարեցնելով հաշիվը այդ խաղում։  Հանդիպումն ավարտվել է հետխաղյա 11 մետրանոցներով (3:4), որում Նիդերլանդների հավաքականը պարտվել է։

## Ձեռքբերումներ
### Թիմային
**«Յոնգ ԱԶ»**
* Տվեդեդիվիզիի հաղթող – 2016/17

**«Ատալանտա»**
* ՈՒԵՖԱ Եվրոպայի լիգայի հաղթող  – 2023/24

### Անհատական
* Ընդգրկվել է ՈՒԵՖԱ Եվրոպա Լիգայի խորհրդանշական հավաքականի կազմում – 2023/24

## Վիճակագրություն

### Խաղերը հավաքականում

**Ընդհանուր` 20 խաղ / 2 գոլ, 12 հաղթանակ, 4 ոչ-ոքի, 4 պարտություն**

## Ծանոթագրություններ

## Արտաքին հղումներ
* Ֆուտբոլիստի էջը «Ատալանտայի» կայքում

 
Կատեգորիա:ԱԶ Ալկմարի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ